PATVIRTINTA

Gimnazijos direktoriaus

2024 m. sausio mėn. d.

įsakymu Nr.

**ŠALČININKŲ „SANTARVĖS“ GIMNAZIJOS**

**NAUDOJIMOSI MOBILIAISIAIS TELEFONAIS IR IŠMANIAIS**

**ĮRENGINIAIS TAISYKLĖS**

1. Mokiniui(-ei), atsinešusiam(-ei) mobilųjį telefoną ar kitą išmanųjį įrenginį į gimnaziją, draudžiama juo naudotis pamokų ir kitų renginių metu, jei tai nesusiję su ugdymo procesu.

2. Mokinys(-ė), atsinešęs(-usi) į gimnaziją telefoną (ar kitą išmanųjį įrenginį), prasidėjus pamokai privalo išjungti garsą ir pasidėti telefoną į jų laikymui skirtas vietas (dėklus, dėžutės ir kt.), esančias gimnazijos kabinetuose.

3. Dalyko mokytojui leidus, pamokoje mobilusis telefonas (ar kitas išmanusis įrenginys) gali būti naudojamas mokymosi tikslams.

4. Gimnazijos teritorijoje be mokytojo ar kito pedagoginio darbuotojo leidimo mokiniams draudžiama filmuoti ar fotografuoti mobiliuoju telefonu (ar kitais išmaniais įrenginiais), taip pat draudžiami pokalbių (pamokų, susitikimų ir pan.) pasiklausymai/įrašymai naudojant diktofoną ir kitus išmaniuosius įrenginius.

5. Tėvams (globėjams, rūpintojams), prireikus susisiekti su gimnazijoje esančiu vaiku, rekomenduojama skambinti pertraukų metu.

6. Vaikui iškilus būtinybei susisiekti su tėvais (globėjais, rūpintojais), kai jis yra pamokoje, leidžiama pasinaudoti savo mobiliuoju telefonu arba su tėvais (globėjais, rūpintojais) susisiekia mokytojas.

7. Pažeidus mobiliojo telefono (išmanųjį įrenginį) naudojimo(-si) taisykles gimnazijos teritorijoje:

7.1. pirmą kartą mokinys yra įspėjamas žodžiu;

7.2. jei mokinys antrą kartą pažeidžia taisykles, mokytojas ar kitas pedagoginis darbuotojas turi teisę paimti telefoną (išmaniųjų įrenginių) ir atiduoti jį klasės vadovui arba socialiniam pedagogui. Pasibaigus visoms pamokoms telefonas (išmanusis įrenginys) gali būti grąžinamas mokiniui arba mokinio tėvams (globėjams, rūpintojams);

7.3 jei mokinys atsisako atiduoti ugdymo metu naudojamą telefoną (išmanųjį įrenginį), fiksuojamas drausmės pažeidimo faktas, informuojami tėvai (globėjai, rūpintojai);

7.4 jei mokinys nuolat pažeidžia naudojimo(si) mobiliais telefonais (išmaniais įrenginiais) taisykles, jo elgesys, pasikvietus tėvus (globėjus, rūpintojus), svarstomas Vaiko gerovės komisijos posėdyje.

8. Gimnazija už mokinių telefonų ir kitų išmaniųjų įrenginių saugumą neatsako.

Jei tėvai (globėjai, rūpintojai) abejoja vaiko gebėjimu prisiimti atsakomybę už telefono (išmaniojo įrenginio) saugumą, rekomenduojama vaikui įrenginio neduoti.